ANDREW WOMMACK EVANKELIUMIN ÄÄRELLÄ
USKO SAANEESI 5/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Aiheesta on saatavana kirja ja työkirja, jossa asiat on esitetty niin, -
että voit opetuslapseuttaa muita. Lisäksi on CD- ja DVD-levyjä.
Tämä opetus on kuin perustus. Se mullistaa maailmankuvasi.
Se on niin iso juttu, että se muuttaa kaiken elämässäsi.
Opetan aiheesta täysin eri tavoin kuin useimmat ajattelevat.
Siksi keskivertouskova ei saa niitä voittoja ja siunauksia, -
jotka Jumala on meille antanut.
Luimme viimeksi Efesolaiskirjeen luvun 1 jakeesta 15 eteenpäin.
Siinä Paavali rukoilee eri tavoin kuin useimmat uskovat nykyisin.
He pyytävät Jumalaa tekemään jotain, mitä Hän ei ole tehnyt.
"Oi Jumala, tee jotain uutta, liiku voimassasi, ojenna kätesi, -
paranna ja kosketa, tee sitä ja tätä."
Paavali pyytää Jumalaa näyttämään meille, mitä Hän on jo tehnyt.
Tällaista on voittoisa uskonelämä. Näin meidän pitäisi elää.
Sen sijaan, että odotamme jotain uutta, meidän pitäisi katsoa siihen, -
mitä Jumala teki Jeesuksessa.
Ef. 1:18 "ja valaisisi teidän sydämenne silmät, että tietäisitte, -
mikä on se toivo, johon hän on teidät kutsunut, -
kuinka suuri hänen perintönsä kirkkaus hänen pyhissään".
Katso jaetta 19. Jos sinulla on Raamattu käsillä, lue tuo jae, -
sillä muuten sinun voi olla vaikea uskoa, että se on Raamatussa -
enkä vääristele tekstiä mitenkään.
Jae 19 "ja mikä hänen voimansa ylenpalttinen suuruus meitä kohtaan, -
jotka uskomme - sen hänen väkevyy- tensä voiman vaikutuksen mukaan, -
jonka hän vaikutti Kristuksessa, kun hän herätti hänet kuolleista -
ja asetti hänet oikealle puolellensa taivaissa".
Paavali siis rukoili, että efesolaiset ymmärtäisivät, -
kuinka on suuri hänen perintönsä kirkkaus meissä -
ja että he näkisivät, mikä on hänen voimansa ylenpalttinen suuruus -
meitä kohtaan, jotka uskomme.
Paavali pyytää, että ymmärtäisimme, millainen voima meissä vaikuttaa.
Se on se sama voima, jolla Kristus herätettiin kuolleista.
Moni uskoo, että saamme jonkin verran voimaa tullessamme uskoon, -
mutta se on vielä mitätöntä, ja sen pitää kasvaa ja kehittyä.
Totuus on, että kun synnymme uudesti, henkemme syntyy aikuisena -
ja täydellisenä. Sen sijaan mielemme tulee kasvaa ja kypsyä.
Mielemme uudistuu, ymmärryksemme kasvaa -
ja opimme soveltamaan näitä asioita paremmin, -
mutta hengessämme on jo se voima, jolla Jeesus herätettiin kuolleista.
Se ei ole mikään pieni voima.
Ymmärryksemme siitä kasvaa ja opimme käyttämään sitä, -
mutta hengessämme on jo se voima, jolla Jeesus herätettiin kuolleista.
Jos tiedämme ja ymmärrämme, että meissä on tuo voima, -
pystymme suhtautumaan pieniin ongelmiimme aivan eri tavalla.
Luokseni tulee jatkuvasti ihmisiä, jotka eivät ymmärrä, -
että heissä on se sama voima, jolla Jeesus herätettiin kuolleista -
ja luulevat, että heidän ongelmansa ovat suuria ongelmia Jumalallekin.
Heistä ongelma on niin valtava, etteivät he ole varmoja siitä, -
pystyykö Jumala ratkaisemaan sitä.
Jeesuksen herättäminen kuolleista oli historian suurin ongelma.
Kun Jumala loi taivaat ja maat ja koko maailmankaikkeuden, -
kukaan ei vastustanut sitä. Jumala sanoi sanan, ja kaikki tapahtui.
Kun taas Jumala halusi herättää Jeesuksen kuolleista, -
saatana ja kaikki demonit helvetissä yrittivät estää sitä tapahtumasta.
Jeesuksen ylösnousemusta vastustettiin aivan eri tavalla -
kuin maailman luomista. Siksi Jeesuksen ylösnousemus -
on maailmanhistorian raskain, vaikein ja eniten voimaa vaatinut asia.
Silti Jumala onnistui herättämään Jeesuksen kuolleista, -
ja sisällämme on tuo sama kuolleista herättävä voima.
Seurakuntani esittää pääsiäis- näytelmän nimeltä "Orjantappura".
Aika ja kykymme esittää asioita on joskus rajallinen, -
joten näytelmässä on dramatisoitu monia asioita.
Siinä on mukana mustiin pukeutunut henkilö, joka esittää paholaista.
Aina, kun ihmiset käskevät ristiinnaulitsemaan Jeesuksen -
tai syyttävät Häntä yhteistyöstä Beelsebubin kanssa, -
tämä henkilö yllyttää heitä. Se kuvaa saatanan toimintaa heissä.
Kun koittaa Jeesuksen ylösnousemuksen aika, -
lavalla on hauta, jonka edessä on valtava kivi.
Sitten tapahtuu räjähdys, ja kun savu hälvenee, -
Jeesus seisoo hautakiven päällä ylösnousseena, -
ja kiven alla on paholainen, joka yritti estää kiveä siirtymästä.
Jumalan kuolleista herättävä voima sai kuitenkin aikaan räjähdyksen, -
paholainen on jäänyt kiven alle ja Jeesus seisoo kiven päällä.
Se kuvaa sitä, että paholainen yritti kaikin voimin estää ylösnousemusta, -
muttei voinut sille mitään. Ja sinussa on tuo Jumalan voima.
Jos ymmärrät sen, se on paljon enemmän kuin tilanteesi vaatii.
90 prosenttia taistelusta on tajuta, millainen voima meissä vaikuttaa.
Toki meidän täytyy vielä oppia, kuinka otamme nämä asiat vastaan -
ja saamme ne toimimaan niin, että ihmiset paranevat ja vapautuvat.
Tärkeintä on kuitenkin ymmärtää, että meillä on jo tuo voima.
Keskivertouskova ei tiedä sitä, joten hän vastustaa ongelmia, -
kuten sairautta, köyhyyttä, tuskaa tai anteeksiantamattomuutta -
vain nimellisesti eivätkä juuri pety, jos ongelma ei katoa mihinkään, -
koska eivät uskoneetkaan voivansa juuri vaikuttaa asiaan.
Jos ymmärrämme, että meissä on tuo voima ja että se riittää -
minkä tahansa asian voittamiseen, se mullistaa suhtautumisemme, -
vaikkemme tuntisi uskon lakeja tai tietäisi, miten voimaa käytetään.
Tutkimme asiaa niin kauan, että saamme sen selville.
Kun aloitimme Herran työn, emme olleet kuulleetkaan -
Copelandista, Haginista tai uskon opetuksesta, -
mutta meillä oli ilmestys hengestä, sielusta ja ruumiista.
Tiesin, että minulla oli tuo voima ja että tekisin samoja tekoja kuin Jeesus.
Tiesin, että minussa oli kuolleista herättävä ja yliluonnollinen voima, -
vaikken tiennytkään, kuinka saisin sen toimimaan.
Niinpä vain yritin käyttää sitä.
En tiennyt, mitä olin tekemässä, mutta tiesin, että minulla oli voima, -
mutta tuo tieto innosti minua ja jatkoin, kunnes näin tuloksia.
Sokea oravakin löytää joskus pähkinän, jos vain yrittää sitkeästi, -
mutta useimmat luovuttavat, koska eivät usko omistavansa mitään.
Tiesin, että henkeni oli muuttunut. Ymmärsin, kuka olin Kristuksessa, -
vaikken vielä tiennyt, miten tuoda sitä esiin. Tiesin, että sisälläni oli elämä.
Asenteeni muuttui. Aloin rukoilla kaiken mahdollisen puolesta -
ja odottaa erilaisia tuloksia.
En osannut tehdä kaikkea oikein, mutta olin muuttunut mies.
Tein asiat oikein vahingossa ja sain ihmeellisiä tuloksia.
Tiesin, että sisälläni oli tämä Jumalan voima.
Useimmat pitävät itseään riittämättöminä, -
koska keskittyvät vain ulkoiseen ja emotionaaliseen osaansa.
He eivät tiedä, keitä ovat Kristuksessa eivätkä siksi uskalla asettua -
vastustamaan syöpää, köyhyyttä tai monia muita elämän ongelmia.
He eivät ymmärrä tätä voimaa.
Eräs mies tuli luokseni rukoiltavaksi.
Hän sanoi, että hänellä oli vaivoja päästä aina varpaisiin asti.
Hän kävi ne kaikki läpi ylhäältä alas asti.
Hän mainitsi varmaan tusinan verran vaivoja.
Lopuksi hän sanoi, että kaikkein pahin ongelma oli hänen niskansa.
Loppujen kanssa hän voisi elää, jos Jumala vain parantaisi niskan.
Sanoin, että ymmärsin häntä. Kaiken parantaminen olisi paljon pyydetty.
Jos pyytäisin Jumalaa parantamaan kaikki miehen luettelemat vaivat, -
taivaasta voisi mennä valot. Jumala ei ehkä pystyisi siihen.
Mies katsoi minua ja sanoi: "Taisin puhua typerästi."
"Se oli todella typerää", sanoin. Eivät nämä asiat ole Jumalalle liikaa, -
mutta useimmat ihmiset eivät ymmärrä, että tuo voima on meissä.
Heistä se on jossain tuolla kaukana, ja he epäilevät Jumalan kykyjä.
Tästä lähtee eräs opetus, josta en haluaisi edes puhua, -
koska en ehdi selittää sitä kunnolla. Tarkoitan hengellistä sodankäyntiä.
Sen mukaan meidän täytyy sitoa asioita, eivätkä rukouksemme -
ehkä pääse Jumalan luo taivaaseen yllämme olevien pahan voimien takia.
Tuo opetus johtuu siitä, etteivät ihmiset ymmärrä, -
että heissä on jo se voima, joka herätti Kristuksen kuolleista.
Rukoustemme ei tarvitse päästä minkään pahan voimien läpi -
tai edes nenäämme pidemmälle.
Jumala on täällä, Hän asuu meissä, Joh. 7:38.
Pyhä Henki asuu sisällämme ja virtaa sieltä ulos.
En ole sen hengellisempi kuin tekään.
Jumala asuu täällä. Me painamme päämme rukoillessamme, -
koska katsomme Jumalaa. Rukousten ei tarvitse nousta ylös -
tai päästä läpi jostakin ilmakehässä olevasta aukosta.
Ihmiset eivät ymmärrä, että Jumala ja Hänen voimansa ovat jo meissä.
Siksi he opettavat kaikkea omituista ja luulevat pyyntöjensä olevan liikaa.
Ihmiset ovat kysyneet minulta, olenko koskaan nähnyt aidsin -
tai jonkin muun todella pahan sairauden paranevan, ikään kuin -
Jumala selviäisi joistakin asioista, kun taas toiset olisivat Hänelle liikaa.
Te ette vain ymmärrä, millaisen voiman Jumala on meille antanut.
Sisällämme elää se sama voima, jolla Jeesus herätettiin kuolleista.
Se ei ole tuolla jossakin, vaan täällä sisälläni.
Jos sinussa kerran on tämä voima, miksi lähestyt vaikkapa syöpää -
niin kuin olisit voimaton etkä voisi tehdä asialle mitään?
Sanot, että asian voittaminen on sinulle mahdotonta -
ja pyydät Jumalaa auttamaan. Sinun tulisi sen sijaan kysyä, -
millä oikeudella syöpä tulee sinuun ja paholainen koskee sinuun.
"hän, joka teissä on, on suurempi kuin se, joka on maailmassa", 1. Joh. 4:4.
Jeesuksen nimi on kaikkia muita nimiä korkeampi, Fil. 2:9.
Jeesuksen nimi on korkeampi kuin syöpä, niveltulehdus, diabetes, -
sydänsairaus tai korkea verenpaine.
Jos tiedät, kuka olet ja mitä olet jo saanut, -
et hyväksyisi noita asioita. Niillä ei ole oikeutta tulla sinuun.
Useimmat eivät tiedä sitä, -
ja siksi Paavali rukoilee, että silmämme avautuisivat -
ja että ymmärtäisimme sen.
Moni on katsonut sarjaani pitkään ja alkaa ymmärtää jotain tästä.
Alatte ymmärtää rukoilleenne ja lähestyneenne ongelmia väärin.
Haluaisitte saada asiat järjestykseen. Yksi tapa siihen on tämä rukous.
Se löytyy Efesolaiskirjeen 1. luvusta, joten se on raamatullinen.
Apostoli Paavali on kirjoittanut sen. Rukoilkaa siis sitä itsellenne.
Vrt. Ef. 1:15. Sentähden, kun kuulin siitä uskosta, joka sinulla on Herrassa
Jeesuksessa, ja sinun rakkaudestasi kaikkia pyhiä kohtaan, -
en minäkään lakkaa kiittämästä sinun tähtesi, -
kun muistelen sinua rukouksissani, -
anoen, että meidän Herramme Jeesuksen Kristuksen Jumala, -
kirkkauden Isä, antaisi sinulle viisauden ja ilmestyksen Hengen -
hänen tuntemisessaan ja mikä hänen voimansa ylenpalttinen suuruus -
sinua kohtaan, jotka uskot -
- sen hänen väkevyytensä voiman vaikutuksen mukaan, -
jonka hän vaikutti Kristuksessa, kun hän herätti hänet kuolleista...
Voit rukoilla näitä asioita itsellesi ja laittaa nimesi tähän rukoukseen.
Rukoilin sitä itsekin pitkään. Pyysin ilmestystä tästä ja sain sen.
Jumala puhuu tästä minulle yhä.
Jumala haluaa sinun ymmärtävän tämän enemmän kuin sinä itse.
Rukoile tätä rukousta. Luvussa 3 on toinen rukous.
"niin että te, rakkauteen juurtuneina ja perustuneina, -
voisitte kaikkien pyhien kanssa käsittää, mikä leveys ja pituus -
ja korkeus ja syvyys on, ja oppia tuntemaan Kristuksen rakkauden..."
Rukoile Jumalaa näyttämään, kuka olet ja kuinka Hän rakastaa sinua.
Jos kykenet ottamaan sen vastaan, se muuttaa kaiken.
Opetin tästä kerran pastorien konferenssissa Edinburghissa.
Käytin juuri näitä jakeita. Siellä oli eräs nuori mies, -
joka oli kertonut minulle tilanteestaan. Hän oli masentunut ja epätoivoinen.
Hän kuuli opetukseni tästä ja rukoili nämä rukoukset.
Pyhä Henki avasi hänen sydämensä, ja hän ymmärsi, kuka hän oli -
ja mitä Jumala oli hänelle antanut.
Hän tuli luokseni ja oli niin iloinen, että pysyi tuskin nahoissaan.
Hän sanoi: "Sisälläni on kuolleista herättävä voima!"
Hän ymmärsi asia, ja masennus muuttui iloksi yhdessä yössä.
Olipa tilanteesi kuinka paha tahansa, tunteesi tulevat muuttumaan täysin, -
jos vain ymmärrät sen, mistä Paavali tässä puhuu.
Pelko ja lannistuminen muuttuvat innoksi, ja olet valmis matkaan.
Näiden asioiden toteutuminen käytännössä voi vaatia taistelua, -
mutta jos sydämesi muuttuu, se muuttaa myös ajattelusi.
Snl. 23:7 "Sillä niinkuin hän mieles- sään laskee, niin hän menettelee".
Jos sydämesi muuttuu, on vain ajan kysymys, -
että olosuhteesikin muuttuvat. Tämä oli minulle iso juttu.
Asioita alkoi tapahtua heti, kun ymmärsin tämän.
Kun luin tämän ensi kertaa, olin vielä baptistiseurakunnassa, -
jossa opetettiin, ettei ihmeitä tapahdu enää nykyisin.
Eivät he torjuneet ihmeitä, jos niitä sattui tapahtumaan, -
mutta he eivät uskoneet niihin eivätkä odottaneet niitä.
Kun ymmärsin saaneeni sen voiman, jolla Jeesus herätettiin kuolleista, -
aloin heti uskoa ihmeisiin ja rukoilla ihmisten puolesta.
Eräs nainen, joka oli sairaalassa syövän vuoksi, parani täysin.
Ihmeitä alkoi tapahtua.
Siitä on kulunut 46 vuotta, ja olen herättänyt ihmisiä kuolleista, -
muun muassa poikani. Miksemme käyttäisi sitä voimaa, joka meillä on?
Ihmiset alistuvat ongelmiinsa, koska he ajattelevat, -
että kaikki Jumalan voima ja siunaus ovat vasta taivaassa, eivät vielä nyt.
Jos uskoisit, että sinussa on se voima, jolla Jeesus herätettiin kuolleista, -
olen varma, että alkaisit käyttää sitä etkä enää sietäisi kipua ja sairautta.
Et sietäisi fyysistä kärsimystä etkä myöskään taloudellista köyhyyttä.
Alkaisit käyttää tuota voimaa. Jeesus käytti sitä voimaa -
käskiessään Pietarin mennä hakemaan verorahat kalan suusta.
Sinulla on se sama voima, joka voi herättää kuolleista -
ja saada kolikon kalan suuhun. Jos uskoisit sen, käyttäisit voimaa.
Jos uskoisit, että voisit aina voittaa ja saada yltäkylläisen elämän, -
kuten Jeesus sanoi, tekisit niin. Ihmiset tyytyvät huonoon elämään, -
joka on aivan muuta kuin se, minkä Jumala lupasi jakeessa Joh. 10:10, -
koska he eivät usko, että heissä on tämä voima ja elämä.
He uskovat sen alkavan taivaassa, mutta me olemme jo nyt -
Jumalan lapsia, 1. Joh. 3:2.
Jakeen Gal. 1:4 mukaan Jeesus antoi itsensä syntiemme tähden -
pelastaakseen meidät nykyisestä pahasta maailmanajasta.
Siinä ei puhuta vain tulevasta maailmasta, vaan nykyisestä.
Jumalan voima on sinussa nyt, ja se toimii jo tässä elämässä.
Ef. 1:20 jatkaa voimasta, "jonka hän vaikutti Kristuksessa, -
kun hän herätti hänet kuolleista ja asetti hänet oikealle puolellensa -
taivaissa, korkeammalle kaikkea hallitusta ja valtaa ja voimaa -
ja herrautta ja jokaista nimeä, mikä mainitaan, ei ainoastaan -
tässä maailmanajassa, vaan myös tulevassa. Ja kaikki hän on asettanut -
hänen jalkainsa alle ja antanut hänet kaiken pääksi seurakunnalle, -
joka on hänen ruumiinsa, hänen täyteytensä, -
joka kaikki kaikissa täyttää."
Vaikka kokisit olevasi pikkuvarvas Kristuksen ruumiissa, -
saatana ja kaikki ongelmasi on asetettu sinunkin allesi.
Vaikka olisit ruumiin epävarmin jäsen, sinussa on tämä ihmeellinen voima.
Olet jo saanut sen, -
ja kun ymmärrät tämän, näet tuon voiman toimivan.
Tämä on mahtavaa. Tiedän, että opetukseni on erilaista -
ja että sitä on vaikea omaksua, koska useimmat ajattelevat eri tavoin.
Jos kuitenkin ymmärrät tämän, koko elämäsi tulee muuttumaan.
Sarjan ensimmäinen osa on tänään saatavana ilmaiseksi viimeistä päivää.
Opetussarjassa on kaikkiaan kuusi osaa, -
ja ensimmäinen osa kertoo siitä, että olemme jo saaneet siunauksen.
Tänään tuo opetus on viimeistä päivää saatavana ilmaiseksi.
Kaikki materiaalit ovat saatavana koko opetussarjan ajan, -
mutta tarjoamme jokaista osaa ilmaisena lahjana vuorotellen, -
jos et voi tai halua maksaa niistä.
Ensimmäinen osa on siis tarjolla ilmaiseksi vielä hetken.
Mainoksista saat lisätietoa tuotteista ja tilaamisesta.
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Ensimmäinen osa kertoo siitä, että meitä on jo siunattu.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Sarjan ensimmäinen osa saatavana viimeistä päivää.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Muutoksentekijä Linda Hughes valmistui Charis-koulusta 2012.
Crossroads Ministries -ohjelmassa -
opiskellessaan hän toimi vapaaehtoisena vanhainkodeissa.
Hän aloitti koulutusohjelman, jossa 22 Charis-koulun opiskelijaa -
piti jumalanpalveluksia Colorado Springsin vanhainkodeissa.
Opiskelijat tekevät maailmasta paremman paikan vanheta.
Lisätietoa raamattukoulusta on ruudulla näkyvissä osoitteissa.
Muuta elämäsi ja muuta maailma.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Saat niistä lisätietoa nettisivuiltamme.
Joe ja Nancy McQueen valmistuivat Charis-koulusta vuonna 2007.
He aloittivat Argentiinan Charis-koulun poikansa ja tämän vaimon kanssa.
Koululla on ollut vaikeuksia uskonnollisessa maassa, -
mutta uuden lukukauden alkaessa luokan koko kaksinkertaistui.
Sanoma armosta vapauttaa ihmisiä Buenos Airesissa.
Lisätietoja yhteistyökouluistamme saat nettisivuiltamme.
Charis-raamattukoulu on muuttanut maailmaa jo vuodesta 1994.
Suomennos: Anni Lähteenmäki